Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Bil- mod il- mod qed niġi f' tiegħi wara jetlag vjolenti li kien ta' sabutaġġ fuq ir- ritmi bijoloġiċi ta' ġismi . U issa qed jiġuni xbiegħat tal- Korea li sa jumejn ilu kienu mitlufin f' daħna ta' għajja , nuqqas ta' rqad u ammonti ġenerużi ta' Sojo ( ix- xarba nazzjonali Koreana ) . Is- Sojo , li għandu l- partikularita' li jekk tixrob ħafna minnu , l- għada jkollok ħofor mdaqqsa fil- memorja tiegħek . Huwa prattiku biex tinsa ċ- ċuċati li tkun għidt u għamilt il- lejla ta' qabel . Belt stramba u sabiħa , Seoul . Urbaniżmu stramb , fis- sens li ma taqbadx art fejn hu l- bidu , t- tmiem u ċ- ċentru tal- belt . Taħlita ta' oċċidentaliżmu sfrenat , tradizzjoni , ħafna neon , ħafna nies , ħafna neon , ħafna nies . U meta ssir taf li ftit kilometri 'l bogħod fil- Korea ta' Fuq , hemm miġnun perikuluż , b' livell ta' ġenn kważi surrejali , ma tantx tħossok komdu . Imma għall- grazzja t' Alla hemm il- GIs amerikani jieħdu ħsiebna . Li ma tantx huma maħbubin mill- Koreani mill jidher . U li tispjega l- fatt għala f' ċertu nightclubs ma ħallewnix nidħol . Staqsejt lili nnifsi , possibli dawn in- nies tant twajba għandhom tendenzi razzisti ? Jew qed tbeżżagħhom id- daqna tiegħi ? Imma milli jidher veru jqażżu l- ustja dawn il- GIs . Il- barracks tagħhom jinstabu fil- parti storika ta' Seoul u milli jidher għamlu erba' ċuċati li ma tantx jistgħu jiftaħru bihom . Imma jien nistaqsikom : jien għandi wiċċ ta' GI Amerikan ? Int għandek wiċċ ta' GI imqaxxar ! għandek wiċċ ta GI li qabżitlu u qaleb in- naħa l- oħra : p Anonymous